Баржава (рака)

Баржава () — рака ў Закарпацкай вобласці Украіны. Правы прыток Цісы (басейн Дуная).

Даўжыня 106 км, плошча басейна 1360 км². Бярэ пачатак з крыніц на схілах г. Сцій масіва Баржава. У верхнім цячэнні мае горны характар, даліна месцамі V-падобная, шырыня яе ад 40 да 900 м. У нізоўях рака цячэ па Закарпацкай нізіне. Рэчышча моцна звілістае, ёсць астравы, на пойме шмат старыц. Шырыня рэчышча ад 0,6 да 53 м. Ухіл ракі 13 м/км. Асноўныя прытокі: Іршава (справа), Солва (злева). Для воднага рэжыму Баржавы характэрны частыя паводкі (на сакавік-жнівень прыпадае каля 70 % рачнога сцёку), няўстойлівая летне-асенняя і зімовая межань і веснавая паводка. Замярзае ў канцы снежня — пачатку студзеня, ускрываецца ў сакавіку. У асобныя гады ледаставу не бывае. Рэчышча Баржавы на асобных участках умацаванае, у ніжнім цячэнні збудавана некалькі дамб.

 Літаратура 
 Кирилюк М. І. Боржава // Географічна енциклопедія України : у 3 т. / редколегія: О. М. Маринич (відпов. ред.) та ін. — К. : «Українська радянська енциклопедія» ім. М. П. Бажана, 1989. Т. 1. 

Катэгорыя:Прытокі Цісы
Катэгорыя:Рэкі Закарпацкай вобласці